7 maniere om die laag-op-laag-voorkoms dié winter te bemeester - Goeie Huishouding
Die winter is koud en al wat ons wil doen, is om die een laag oor die ander aan te trek. Die probleem? Dit lyk nie altyd so vleiend nie. Die oplossing? Ons gaan jou nou wys! Vervolmaak die laag-op-laag-voorkoms:
1. Steek jou trui in
Lae kan gou slonserig lyk. Die kombinasie van ’n lospassende broek en ’n ingesteekte rolhalstrui skep egter ’n baie vleiende silhoeët. Dis ’n goeie basis om mee te werk – trek dan nog lae soos ’n jas of serp daarby aan.
A post shared by Jana Aasland (@janaaasland) on Aug 1, 2017 at 9:16am PDT
2. Herdefinieer monochroom
Speel met skakerings. Lae kan ’n bietjie onnet lyk as jy te veel verskillende kleure dra. Grys, wit en swart kom in veel meer skakerings as wat jy dink en dis ’n fantastiese kombinasie om mee te eksperimenteer.
A post shared by Cupcake Central (@cupcakecentral) on Mar 27, 2016 at 2:14pm PDT
3. Probeer die sjiek oor-die-skouer-neiging
Een van ons grootste modedilemmas in die winter is dat dit vriesend buite, maar baie warm binne is. Hoe en wat trek ’n mens dus aan? Hier is ’n slim plan: Laat jou mooi jas eerder net oor jou skouers hang – dit lyk sjiek, elegant en is boonop nou baie in die mode.
? . #fashion #fashionphotography #fashionblogger #fashionstatement #model #makeup #makeupartist #curlyhair #streetfashion #influencer #youtube #youtuber #streetphotography #clothes #beauty #style #luxurylifestyle #luxury #coat #designer #jeans #streetstyle #newyork #editor #repost #alyttlebyrdie
A post shared by Beauty (@alyttlebyrdie) on Aug 11, 2017 at 3:12am PDT
Lees: 5 klassieke jasstyle om hierdie winter in te belê
4. Dra kunspels
Voordat ons verder gaan, kan ons net herhaal: KUNSpels. Dis tans groot modenuus en ’n poncho of jas met ’n kunspelskraag is die perfekte warmding vir die winter.
A post shared by Luxy London (@luxylondon) on Aug 2, 2017 at 1:06am PDT
5. Denim bly ’n wenner
Jy moet eers die basis van jou uitrusting regkry voordat jy lae kan begin aantrek. Denim is die perfekte grondslag, want dit pas by feitlik alles. As jy dapper genoeg voel, kan jy selfs ’n denimhemp én jeans as jou basis aantrek voordat jy nog lae en bykomstighede byvoeg.
A post shared by Aki | Auckland NZ ? (@thesleekavenue) on Aug 1, 2017 at 10:44pm PDT
6. Beklemtoon jou middel
’n Belt is jou beste vriend! Jy kan ’n klomp gemaklike, lospassende lae oor mekaar aantrek en bloot ’n belt aansit om steeds vleiend en afgerond te lyk.
A post shared by SistersinTown (@sistersintown_) on Aug 2, 2017 at 12:59am PDT
Lees: Hoe om die dun gordel te dra
7. Sit ’n serp aan
As jy bang is ’n serp gaan jou nog meer opgestop en toegewikkel laat lyk, het jy net nog nie die regte serp gekry nie! Dra ’n effens kleiner, delikate serp met ’n pragtige motief of kleur om jou uitrusting af te rond.
A post shared by Margaret Zhang 章凝 (@margaret__zhang) on Jun 17, 2017 at 8:49pm PDT
Was hierdie wenke nuttig? Laat weet ons gerus! #GHMode
9 snoesige truie wat jou hart dié winter sal begeer
25 maniere om ’n serp te dra
20 vleiende rokke met moue vir ’n stylvolle wintervoorkoms
10 fantastiese winterstewels, almal onder R500!
Hoe om die perfekte winterjas te kies
Hierdie beleggingskopie sal verskeie seisoene hou